SPRÁVA ZO ZAHRANIČNEJ PRACOVNEJ CESTY
8/2016
1.  Účastník ZPC:

Nataša Hurtová, Ing., CVTI SR, Sekcia podpory vedy, Odbor medzinárodnej spolupráce; Národné kontaktné body - National Contact Points; jazyk – anglický, ruský 
2.  Zahraničná pracovná cesta:
Štát, mesto:  Belgicko, Brusel
Termín:       19.-22. január 2016 
Prijímajúca organizácia: 
DLR Rue du Trone 98, Brusel, EC Covent Garden,Brusel 
Účel cesty:  Manažment míting a workshop projektu COSMOS 2020; Spoločný workshop SCAR a programového výboru SC2 
Spôsob financovania: 
EK (cestovné), Projekt COSMOS 2020 a  CVTI SR (ostatné náklady)
3.  Rámcový program pobytu:
19. január 2016 – cesta do Bruselu; 
20. január 2016 – projekt COSMOS 2020 manažment meeting a workshop
21.január 2016 – projekt COSMOS 2020 workshop
22.január 2016 – SCAR a PC SC2 spoločný workshop SCAR, PC, NCP
4.  Stručný priebeh rokovaní, resp.  študijného pobytu:
Podľa Programu:
Projekt COSMOS 2020
Manažment míting nadviazal na rokovanie Riadiaceho výboru a jeho závery. Zodpovední lídri pracovných balíkov prezentovali prácu na projekte odvedenú za reportovacie obdobie  1.1.2015 – 31.12.2015. Koordinátor upozornil, že správa sa predkladá prostredníctvom Participant Portalu. Finančnú časť správy je potrebné predložiť do 15.  februára 2016 na čo treba upozorniť finančné oddelenia. Technickú časť je potrebné predložiť do konca februára.
Koordinátor pripomenul potrebu využívania intranetu a web stránky projektu COSMOS. Je potrebné doplniť kompetencie jednotlivých krajín, ktoré budú zverejnené na stránke projektu. Hotové profily možno ešte aktualizovať. Odporúča spracovať profil aj vo forme tlačoviny ako propagačného materiálu, ktorý bude možné využiť pri podujatiach organizovaných NCP a projektom.  Leták o projekte sa odporúča používať pri konzultáciách a domácich/lokálnych podujatiach.
So zástupcom EK sa dolaďovali termíny podujatí v snahe dosiahnuť ich doplnkovosť  a osobitne sa  diskutovalo sa o termíne ďalšieho NCP mítingu, ktorý je naplánovaný, vo vzťahu k výzvam, veľmi neskoro. Zo strany EK odznel apel na zvýšené úsilie v oblasti SME instrumentu, kde sú v rámci programu SPACE vo výsledkoch značné rezervy. V krátkom období bude vykonaný on-line dotazníkový prieskum medzi aktérmi za účelom overenia potrieb stakeholderov. Výsledky tohto prieskumu budú slúžiť ako podklad pre nastavenie práce v ďalšom období. 
Workshop bol zameraný na benchmarking, podporu SME a prácu s klientom. Zverejňovanie príspevkov na webe sa robí cez švajčiarskeho partnera. Tréningy a ich tematické zameranie sa doladí on-line prieskumom. Dotazníkom sa vytypujú aktivity užitočné pre SMEs s následným webinarom, aj keď SME je úlohou SME NCP. Úlohou SPACE NCP je prispievať k zvýšeniu účasti SME v SPACE a hľadať spôsob ako ich podporiť a GENESIS, GALILEO, EGNOS. 

Spoločný workshop programového výboru SC2 a SCAR k príprave pracovného programu na roky 2018 -2020
V rámci strategického programovania sme vo fáze návrhu rozsahu a zamerania. S finálnym Scoping paper a strategickými dokumentami sa počíta v septembri 2016 s finálnym návrhom pracovného programu v júni 2017, kedy začne medzirezortné pripomienkovanie. Prijatie pracovného programu je naplánované na október 2017. Po tomto dátume sa bude komunikovať, budú nasledovať NCP mítingy a ústredné informačné dni.
V súčasnosti sa pracuje na GAP analýze, k dispozícii je zatiaľ len prvotná pracovná verzia, ktorá bola aj prezentovaná za účelom zjednotenia návrhov účelnosti využitia podkladov.
Veľká časť workshopu bola venovaná brainstormingu na otázky výziev v porovnaní s poslednou programovacou fázou,  zmenám priorít na politickej úrovni, cieľom strategického programovania v nadväznosti na už  identifikovaných problémy a otázkam verejnej konzultácie.
Posledná časť workshopu bola venovaná revízii  Pracovného programu na rok 2017 vo vzťahu k témam ERANET Cofund. Diskutovalo sa o výberových kritériách.
Nasledujúce spoločné stretnutie je naplánované na 10. marca 2016.
6.   Prehľad prinesenej dokumentácie a miesto jej uloženia
Materiály v listinnej podobe  uložené u NCP, H2020, v elektronickej podobe na CIRCA BC a intranete projektu.
7.   Očakávaný prínos
Informácie, nové poznatky a závery z manažment mítingu a worshopov projektu COSMOS 2020 využijeme pri implementácii projektu, ale tiež pri každodennej práci NCP.
8.    Spôsob zverejnenia výsledkov ZPC, prenos získaných informácií
Informácia pre SK Space NCP, koordinátora NCP, finančného manažéra projektu SK delegáta pre SC2 -Potravinová bezpečnosť a využitie pri konzultáciách v súlade s požiadavkami na nakladanie s dôvernými informáciami k niektorým materiálom je prístup na CIRCA BC.
Súhlasím so zverejnením správy na internete

Správu vypracoval: 	Ing. Nataša Hurtová			                  ......................................

Dátum: 		24. január 2016
								
Správu schválil:  prof. RNDr. Ján TURŇA, CSc., generálny riaditeľ  ......................................